ලොව පුරා කලින් කලට විවිධ ලෙඩ රෝග හා වසංගත පැතිර යාම වර්තමානයේ සාමාන්‍ය සිදුවීමක් බවට පත්ව තිබේ. පසුගිය දිනවල අප රටේ ද ඉන්ෆ්ලුඑන්සා ඒ නොහොත් එච්1එන්1 වෛරසය මගින් ඇති කරන ලද උණ රෝගය පැතිර ගියේය. සාමාන්‍යයෙන් මෙම රෝගය බෝවන්නේ රෝගියකුගේ කෙළ හා සොටු දියරවලිනි. එච්1එන්1 වෛරසය ලොව පුරා බහුලව පැතිර ගියේ 2009 වසරේ වුවද එය මුලින්ම ව්‍යාප්ත වූයේ මින් සියවසකටත් ඉහත එනම් 1918 වැනි කාලයේය. මිලියන ගනනකට මරු කැඳවූ එම වසංගතය එකල හැඳින්වූයේ ස්පාඤ්ඤ ඉන්ෆ්ලුඑන්සාව නමිනි. 1918ත් 1919ත් අතර කාලයේ ලා ග්‍රිපෙ, ලා ග්‍රිපෙ එස්පැනොලා නොහොත් ස්පාඤ්ඤ ඉන්ෆ්ලුඑන්සාවෙන් ලොවපුරා ජනගහනයෙන් මිලියන 50ත් 100ත් අතර පිරිසක් මරණයට පත් වූ බවට වාර්තා විය. මානව ඉතිහාසයේ ඇති වූ මාරාන්තික වසංගතයක් වශයෙන් එය ඉතිහාසගතය.
සාමාන්‍යයෙන් මෙම රෝගය බෝවන්නේ කෙසේද?
රෝගියකුගේ කෙළ හා සොටු දියරවලිනි